Nakhliit
Nakhliidid on Marsilt pärit meteoriidid, mis koosnevad augiidist, oliviinist ja maatriksist. Praeguseks on leitud 7 nakhliiti: Nakhla (Nak), Governador Valadares (GV), Lafayette (Laf), NWA817, Y00593, NWA998 ja MIL03346. Nakhliitide sarnane kristallstruktuur viitab sellele, et need pärinevad samast kivist Marsil, ning et need paiskusid kosmosesse ühe ja sama kosmilise kokkupõrke tagajärjel.